Diari Oficial de la Generalitat Valenciana


Sumari del DOGV 6216, del 01-03-2010 (2010/2146)

RESOLUCIÓ de 24 de febrer de 2010, de la Direcció Científica del Centre d'Investigació Príncep Felip, per la qual es constitueix la mesa de contractació d'aquesta institució i s'estableix la seua composició.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6216

Data del DOGV
:   01-03-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/2146


Data del document
:   24-02-2010

Organisme emissor
:   Centre d'Investigació Príncep Felip

Tipus de document
:   Resolució

Anàlisi jurídica

RESOLUCIÓ de 24 de febrer de 2010, de la Direcció Científica del Centre d'Investigació Príncep Felip, per la qual es constitueix la mesa de contractació d'aquesta institució i s'estableix la seua composició. [2010/2146]  
De conformitat amb el que preveu el Reial Decret 817/2009, de 8 de maig, pel qual es desenvolupa parcialment la Llei 30/2007, de 30 d'octubre, de Contractes del Sector Públic, així com el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb la finalitat de constituir una mesa de contractació permanent que assistisca a l'òrgan de contractació de la Direcció Científica del Centre d'Investigació Príncep Felipe (CIPF), resolc:   
Primer   
1. Cessar als membres de la mesa de contractació permanent del Centre d'Investigació Príncep Felipe nomenats mitjançant la Resolució de 25 de gener de 2008 (DOCV 5724 del 14.03.2008) de la Direcció General d'aquesta institució.  
Segon  
1. Constituir, amb caràcter permanent, la mesa de contractació del Centre d'Investigació Príncep Felipe, amb les funcions que se li assignen en l'article 22 del Reial Decret 817/2009, de 8 de maig, pel qual es desenrotlla parcialment la Llei 30/2007, de 30 d'octubre, de Contractes del Sector Públic.  
2. En el procediment negociat d'adjudicació de contractes la intervenció de la mesa de contractació serà potestativa per a l'òrgan de contractació.  
Tercer  
1. La mesa de contractació permanent del Centre d'Investigació Príncep Felipe tindrà la composició següent:  
President: Rafael Pulido Murillo, responsable del Laboratori de Biologia Molecular del Càncer del CIPF.  
Vicepresidenta: M.ª Eugenia Armengod González, responsable del Laboratori de Genètica Molecular del CIPF, que actuarà en substitució del president.  
Secretari titular: José María Marco, cap de l'Àrea Jurídica del CIPF.  
Secretari suplent: un membre del cos administratiu designat a este efecte pel president de la mesa de contractació.  
Vocals titulars: M.ª José Feltrer Sanmartín, Deborah Jane Burks, Antonio Pineda Lucena, Manuel Sánchez del Pino, Francisco Ramón Lacomba Pérez i Noelia Fliquete Escribá.  
Vocals suplents: Sonia Perelló Pigazo, Lyle Armstrong, M.ª Jesús Vicent Docon i David Blesa Jarque.  
Els vicepresidents, els vocals suplents i el secretari suplent actuaran en cas de vacant, absència, malaltia o una altra causa legal que impedisca l'absència dels titulars.  
2. Tots els membres de la mesa de contractació tindran veu i vot, excepte el secretari que actuarà amb veu però sense vot.  
Quart  
1. Quan l'especialitat dels contractes així ho aconselle es podrà constituir per aquesta Presidència meses de contractació singulars i distintes, introduint canvis en els membres que no vinguen legalment impostos, i que seran les que assistisquen a l'òrgan de contractació en l'adjudicació d'aquells contractes específics.  
2. Quan així ho requerisca la naturalesa del contracte a adjudicar, el president o els vocals de la mesa de contractació podran proposar la incorporació a aquesta de quants assessors creguen convenients per els seus coneixements tècnics especials, sense que tinguen la consideració de membres de la mesa de contractació, ni una altra funció que la d'informar i assessorar en forma no vinculant els seus components.  
Cinqué  
Atés el caràcter d'òrgan col·legiat que posseeix la mesa de contractació, se li aplicaran les normes recollides en el capítol II, del títol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
DISPOSICIÓ FINAL ÚNICA  
Entrada en vigor: la present resolució entrarà en vigor l'endemà de la seua firma.  
València, 24 de febrer de 2010.- El director científic del CIPF: Carlos Simón Vallés.